《游钟山》
宋代·苏辙

江南四月如三伏，北望钟山万松碧。
杖藜试上宝公龛，众壑秋声起相袭。
青峰回抱石城小，白练前横大江直。
石梯南下府城闉，松径东蟠转山谷。
乔林无风声如雨，时见游僧石上息。
行穷碧涧一庵岩，坐弄清泉八功德。
归寻晚饭众山底，困卧定林依石壁。
朝游不知涧谷远，莫归但觉穿双屐。
老僧一身泉上住，十年扫尽人间迹。
客到惟烧柏子香，晨饥坐待山前粥。
丈夫济时诚妄语，白首居山本良策。
茹蔬饭糗何足道，纯灰洗心聊自涤。
失身处世足愆尤，愧尔山僧少忧责。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。